NORAKSTS

|  |  |
| --- | --- |
| 29.06.2023. | Nr.6/27 |

###### PAR IZSTĀŠANOS NO BIEDRĪBAS “IZGLĪTĪBAS INICIATĪVU CENTRS”

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas dome 2000. gada 12. oktobrī pieņēma lēmumu Nr.20/1 “Par atļauju piedalīties SIA dibināšanā", ar kuru tika dota atļauja pašvaldības iestādei “Jelgavas Skolu valde” kļūt par bezpeļņas organizācijas SIA Bērncentrētas izglītības centra “Soli pa solim” dibinātāju. Minētā bezpeļņas organizācija tika dibināta Sorosa fonda – Latvijas izglītības programmas “Soli pa solim” ietvaros ar mērķi ieviest un īstenot Latvijas izglītības iestādēs bērncentrētu pieeju. 2001. gadā minētajai organizācijai mainīts nosaukums, kuras jaunais nosaukums – bezpeļņas organizācija SIA “Izglītības iniciatīvu centrs”.

Jelgavas dome 2004. gada 23. septembrī pieņēma lēmumu Nr.12/2 “Par piekrišanu BO SIA “Izglītības iniciatīvu centrs” pārreģistrācijai, dodot piekrišanu bezpeļņas organizācijas SIA “Izglītības iniciatīvu centrs” pārreģistrācijai par biedrību.

Biedrības “Izglītības iniciatīvu centrs” dibinātāji ir četras pašvaldības (Jēkabpils, Valmieras, Jelgavas un Rēzeknes), trīs pedagoģiskās augstskolas un Sorosa fonds – Latvija.

Izvērtējot Pašvaldību likuma 10. panta pirmās daļas 9. punkta, 79. panta un Pārejas noteikumu 10. punkta nosacījumus,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Izstāties no biedrības “Izglītības iniciatīvu centrs”.
2. Pilnvarot Jelgavas valstspilsētas pašvaldības iestādes “Jelgavas izglītības pārvalde” vadītāju veikt visas nepieciešamās darbības šī lēmuma 1. punkta izpildei.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 30. jūnijā